تريد اودعك واني اعرفك زين
رايح مني انت وما الك رجعة
وتطلب مني ابوسك كلي من يا عين؟
ويا بوسه التعوض حركة الدمعة؟
جنت من لحظة تبعد كلبي بيك يحير
... هسة شلون بيه وكلبك مودعه؟
وهسة شلون بيه وما اعيش وياك
واذني شلون صوت غيرك تسمعه؟
وعيني شلون كلي تنحرم ملكاك؟
وطيف شلون كلي الغيرك اتبعه؟
يالتعرفني كلش ماني حمل وداع
اذوبن من اودعك ذوبة الشمعة
ويالتعرف غلاك بكلبي يملا الكون
رايد كلبي ليش بهجرك اتصدعه
انت اول عشك ذوبت بيك الروح
وانت اخر نفس لو صعد شيرجعه؟